LIETUVOS MUZIKOS IR TEATRO AKADEMIJOS STUDENTŲ ATSTOVYBĖS STIPDENDIJŲ SKYRIMO TVARKOS REGLAMENTAS
1. BENDROJI DALIS
1.1. Šiame reglamente naudojami terminai ir sutrumpinimai: 
1.1.1. Lietuvos muzikos ir teatro akademija – Akademija arba LMTA;
1.1.2. Akademijos Studentų Atstovybė – SA;
1.1.3. Akademijos grupių seniūnų visuotinis susirinkimas – Konferencija;
1.1.4. Akademijos grupių seniūnų nuostatai – Seniūnų nuostatai.
1.1.5. SA prezidentas – Prezidentas;
1.1.6. SA viceprezidentas – Viceprezidentas;
1.1.7. SA Taryba – Taryba;
1.1.8. SA revizijos komisija – Revizijos komisija;
1.1.9. Akademijos grupės seniūnas – Seniūnas;
1.1.10. SA narys – Narys;
1.1.11. LMTA SA stipendijų skyrimo tvarkos reglamentas – Reglamentas;
1.1.12. Stipendijų fondas – Fondas;
1.1.13. Lietuvos muzikos ir teatro akademijos studentų atstovybės skatinamoji vienkartinė stipendija – LMTA SA stipendija.
1.2. Stipendija – tai daugkartinė arba vienkartinė išmoka, skiriama valstybės finansuojamiems pirmosios, antrosios ir trečiosios studijų pakopų studentams.
1.3. Stipendijų fondas – Akademijos valstybės biudžeto asignavimų programos studentų stipendijoms skirtos lėšos.
1.4. Studentas – asmuo, sudaręs su Akademija studijų sutartį ir studijuojantis valstybės finansuojamoje vietoje pagal pirmosios, antrosios ir trečiosios pakopų studijų programą.
2. Skatinamoji vienkartinė stipendija
2.1. Skatinamoji vienkartinė stipendija skiriama valstybės finansuojamiems pirmosios ir antrosios studijų pakopų studentams už aktyvią meninę, mokslinę ir/ar visuomeninę veiklą, trečiosios studijų pakopos studentams už aktyvią visuomeninę veiklą.
2.2. Skatinamoji vienkartinė stipendija skiriama pirmos ir antros studijų pakopų studentams iš sutaupyto stipendijų fondo atskirais atvejais ir leistina:
2.2.1. Vieną kartą per semestrą padidinti gaunamą skatinamąją stipendiją iki 6,7 BSI už aktyvią meninę, mokslinę ir/ar visuomeninę veiklą;
2.2.2. Išimties tvarka negaunantiems skatinamosios stipendijos studentams skirti iki 6,7 BSI dydžio skatinamąją vienkartinę stipendiją per semestrą už aktyvią meninę, mokslinę ir/ar visuomeninę veiklą, dalyvavimą konkursuose.
2.3. Skatinamųjų vienkartinių stipendijų skyrimą svarsto fakulteto stipendijų skyrimo komisija, atsižvelgdama į katedrų vedėjų, Akademijos padalinių vadovų ar Akademijos studentų
atstovybės siūlymus. Skatinamosios vienkartinės stipendijos studentams įforminamos rektoriaus įsakymu pagal fakulteto stipendijų skyrimo komisijos teikimą.
2.4. Akademijos studentų atstovybės teikimu aktyviems pirmos, antros ir trečios studijų pakopų studentams skiriamos iki 4,5 BSI dydžio skatinamosios vienkartinės stipendijos per semestrą, išmokant jas gruodžio ir birželio mėnesiais. Šių skatinamųjų vienkartinių stipendijų paskyrimas įforminamas rektoriaus įsakymu.
3. Kitos skatinamųjų stipendijų skyrimo tvarkos nuostatos
3.1. Studentai, nepatenkinti paskirta arba nepaskirta stipendija, gali kreiptis į fakulteto stipendijų skyrimo komisiją, atsakingą už konkrečios stipendijos skyrimą.
3.2. Studentams, gaunantiems skatinamąsias Akademijos Senato arba vardines stipendijas, papildomai skatinamosios stipendijos už studijų rezultatus nėra skiriamos.
3.2.1. Skatinamosios stipendijos neskiriamos studentams:
3.2.2. studijuojantiems pirmosios ir antrosios studijų pakopų pirmajame semestre. Šis punktas netaikomas skatinamųjų vardinių stipendijų skyrimo nuostatoms;
3.2.3. turintiems akademinių skolų;
3.2.4. nustatytu laiku (pagrindinės sesijos metu) neišlaikiusiems įskaitų ir egzaminų be pateisinamų priežasčių;
3.2.5. kuriems dėl pateisinamų priežasčių įskaitos ir egzaminai atidėti iki nustatyto išlaikymo termino (išskyrus grįžusiems pagal tarptautinio judumo programas);
3.2.6. papildomai prasitęsusiems studijas pagal tarptautinio judumo programas;
3.2.7. grįžusiems studentams iš akademinių atostogų ir jau gavusiems skatinamąsias stipendijas už tą patį laikotarpį;
3.2.8. pirmąjį semestrą skatinamosios stipendijos neskiriamos studentams:
3.2.8.1. priimtiems iš kitų aukštųjų mokyklų;
3.2.8.2. perėjusiems studijuoti iš vieno Akademijos fakulteto į kitą.
3.3. Stipendijų mokėjimas nutraukiamas:
3.3.1. studentą išbraukus iš Akademijos studentų sąrašų;
3.3.2. studentui suteikus akademines atostogas;
3.3.3. studentui sustabdžius studijas.
3.4. Fakulteto stipendijų skyrimo komisijos teikimu skatinamųjų stipendijų mokėjimą galima nutraukti vienam mėnesiui arba visam semestrui rektoriaus įsakymu:
3.4.1. už akademinės drausmės (paskaitų, repeticijų nelankymą, mokymosi užduočių neatlikimą ir kt.) ir akademinės etikos pažeidimus;
3.4.2. už Akademijos ir Bendrabučio vidaus tvarkos taisyklių pažeidimus.
3.5. Stipendijos mokamos ne vėliau kaip kalendorinio mėnesio 25 dieną.
3.6. Stipendijų dydis ir kitos jų skyrimo sąlygos gali keistis keičiantis Lietuvos Respublikos įstatymams, Vyriausybės nutarimams bei kitiems studentų stipendijas reglamentuojantiems teisės aktams.
3.7. Stipendijos trečiosios pakopos studentams skiriamos Lietuvos Respublikos Vyriausybės nustatyta tvarka.
3.8. Studentai, studijuojantys valstybės nefinansuojamose vietose pagal pirmosios ir antrosios pakopų studijų programas ir pasiekę gerus studijų rezultatus, yra skatinami mažinant studijų
kainą pagal Senato patvirtintą Įmokų už studijas Lietuvos muzikos ir teatro akademijoje mokėjimo, grąžinimo ir išieškojimo tvarkos aprašą.
4. LMTA SA skatinamųjų vienkartinių stipendijų skyrimo tvarka
4.1. Nuo 1 iki 4,5 BSI dydžio LMTA SA skatinamoji vienkartinė stipendija yra skiriama vieną kartą per semestrą už aktyvią visuomeninę veiklą, stipendija skiriama SA tarybos sprendimu:
4.1.1. Taryba įvertinusi Prezidento teikiamą pretendentų į stipendiją sąrašą balsų dauguma priima sprendimą dėl stipendijų skyrimo.
4.1.2. Galutinis stipendijos gavėjų sąrašas įforminamas Rektoriaus įsakymu.
4.2. 4,5 BSI dydžio LMTA SA skatinamoji vienkartinė stipendija šio reglamento nustatyta tvarka kartą per semestrą yra skiriama SA tarybos nariams pagal einamas pareigas.
4.3. 4,5 BSI dydžio LMTA SA skatinamoji vienkartinė stipendija šio reglamento nustatyta tvarka kartą per semestrą yra skiriama Viceprezidentui pagal einamas pareigas.
5. Baigiamosios nuostatos
5.1. Šį reglamentą ir jo pakeitimus tvirtina Konferencija.
5.2. Šis reglamentas įsigalioja nuo jo patvirtinimo Konferencijoje datos.
5.3. Patvirtintą ar pakeistą reglamentą pasirašo ir skelbia Prezidentas.
5.4. Galimus Reglamento pakeitimus ruošia ir Konferencijai teikia Taryba.
